ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 33-МИ / 30.12.2019г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

Следизборен период

На **30 декември 2019 г. от 13:00** часа се проведе заседание на Общинската избирателна комисия Благоевград, при следния

Д н е в е н р е д:

**І.   Обявяване на избран за съветник от листата на КП БСП ЗА БЪЛГАРИЯ**

**ПРИСЪСТВАТ:**

Мартин Бусаров, Йордан Симонски, Вилислав Балев, Милена Велкова, Мустафа Сирачки, Владимир Вачев, Стоян Терзийски

**ОТСЪСТВАЩИ** Александра Стоянова, Светослава Терзиянова-Михайлова; Елена Панчева, Биляна Петачка, Елеонора Атанасова, *Илия Милев;*

Заседанието бе открито в 13:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, повод за днешното ни заседание е постъпило уведомление, което по своето същество е оставка на избран за общински съветник – а именно г-жа Мария Николова Стойнева, оставката е депозирана до Общинския Съвет в лицето на Председателя му, и след което е входирана с вх.№516/27.12.2019г. във входящия регистър на ОИК.

Виждам че имаме кворум.

Знаете какъв е реда, и какво трябва да предприемем. Предварително направихме справка кой е следващия , в листата на КП БСП ЗА БЪЛГАРИЯ, това е г-н Владимир Пандев, и същият следва да обявим за избран.

За пълнота, движим се по реда на ЗМСМА и естествено по указанията на ЦИК в решение 1685-МИ от 20.11.2019г.

По чл. 30, ал. 4, т. 3 ЗМСМА разискваме процедурата. Срок за произнасяне след датата на завеждане на депозираната оставка от Мария Стойнева е три дневен. В срок сме.

Мартин Бусаров:

Предлагам посочения от мен дневен ред, ако някой има предложения да сподели.

Няма предложения.

**По І(първа) точка от дневния ред:**

Докладвам следното:

Предлагам да вземем следното

РЕШЕНИЕ  
№ 301-МИ  
Благоевград, 30.12.2019

ОТНОСНО: Обявяване на избран за общински съветник от листата на КП „БСП ЗА БЪЛГАРИЯ“

В ОИК Благоевград е постъпила молба от Мария Николова Стойнева, ЕГН: \*\*\*\*\*\*\*\*, обявена за избран за общински съветник от листата на КП „БСП ЗА БЪЛГАРИЯ“ в общински съвет на община Благоевград, след произведените на 27 октомври 2019г. избори, с която молба същата се обръща към ОИК чрез Председателя на общински съвет на община Благоевград с искането да бъдат предсрочно прекратени пълномощията и на общински съветник. Сочи , че е обявена за избрана за общински съветник с Решение 280-МИ от 29.10.2019г. на ОИК Благоевград. Молбата е заведена с вх.№ 94-00-2207 /27.12.2019г. в регистъра на Община Благоевград и с вх.№ 516/27.12.2019г. във входящия регистър на ОИК.

След като разгледа молбата подадена от обявения за избран с Решение 280-МИ от 29.10.2019г. на ОИК Благоевград и положил клетва общински съветник, и след като направи справка чрез Информационно обслужване АД относно подреждането на кандидатите от КП „БСП ЗА БЪЛГАРИЯ“ в листа А и листа Б на партията, ОИК установи кой е следващият в листата на КП „БСП ЗА БЪЛГАРИЯ“, който следва да бъде обявен за избран за общински съветник от листа Б, поради което на основание  чл.87,ал.1,т.1 във връзка с с чл. 453 и чл. 454 от Изборния кодекс и във връзка с чл. 30, ал. 4, т. 3 ЗМСМА, във връзка с Решение 1685-МИ от 20.11.2019г. при спазване на законоустановения кворум Общинската избирателна комисия Благоевград

РЕШИ:

1. **Прекратява предсрочно пълномощията**на **Мария Николова Стойнева**, ЕГН: \*\*\*\*\*\*\*\*\*\* , общински съветник от листата на КП „БСП ЗА БЪЛГАРИЯ“.

Анулира издаденото удостоверение за избран за общински съветник.

1. **ОБЯВЯВА** за избран за общински съветник **Владимир Витков Пандев**, с ЕГН: \*\*\*\*\*\*\*\*\*\* ,  от кандидатската листа на КП „БСП ЗА БЪЛГАРИЯ“.

На обявения за избран за общински съветник да се издаде удостоверение.

Копие от настоящото решение да се изпрати за сведение на Председател на общински съвет  Благоевград и Върховен Административен Съд.

Настоящото решение подлежи на обжалване пред Административен съд- Благоевград на основание чл.459 от Изборния кодекс.

Моля гласуваме.

При проведеното гласуване ЗА гласуваха всички присъстващи.

Решението беше взето единодушно в 13.15часа.

*Следва кратко обсъждане на организационни въпроси относно това как ще се насрочи ново заседание на ОИК.*

Мартин Бусаров:

Колеги, благодаря за присъствието на всеки.

А с и това закривам днешното ни заседание.

Следващо заседание на ОИК 0103 Благоевград – ще бъдете уведомени допълнително.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Секретар: /п/

Мартин Бусаров Мустафа Сирачки